Spjall:Fjórflokkakerfið

message: Jaðrar þessi stutta grein ekki við brot á hlutleysisreglunni? Hér er talað um Fjórflokkinn sem staðreynd sem meðal annars hafi farið illa út úr kosningum. Þetta hljómar eins og dæmigerð samsærishugmynd . Þó svo væri að hugmyndin geti varpað ljósi á stjórnmálaástand síðustu áratuga þá er þó ansi skondin sögukenning að það hafi verið bolsévikarnir sem sköpuðu Fjórflokkinn þegar þeir stofnuðu Kommúnistaflokkinn á sínum tíma! Masae 11. maí 2009 kl. 20:07 (UTC)
replies: text: Þetta er nú algengt hugtak svo það er allt í lagi að hafa grein um það. En ég er sammála því að það á ekki heima í sniðinu við hliðina á hinum flokkunum eða sem einkunn fyrir íslenska stjórnmálaflokka yfirleitt!!! Svo mætti bæta við að elsta heimildin sem ég finn um orðið "fjórflokkurinn" (í eintölu) er í blaðagrein eftir Valgerði Bjarnadóttur frá 1985, svo þetta er varla svo gamalt hugtak. --Akigka 12. maí 2009 kl. 09:45 (UTC)
Fjórflokkurinn er ekki samsæri, heldur ástand sem erfitt er að breyta, sbr. stofnun Samfylkingarinnar. Svipað og ástandið í Bandaríkjunum þar sem erfitt er fyrir aðra flokka en rep. og dem. að komast að. Hvenær byrjaði fjórflokkurinn að vera til ef ekki árið 1930? Þá voru komnir þeir fjórir ráðandi flokkar sem áttu eftir að setja mark sitt á alla flokkapólitík síðan.
Kjerulf 12. maí kl. 11.15
replies: text: :Aðgát skal höfð í nærveru sálar, sérlega ef hún er pólitísk eða trúuð (eða hefur fótboltaáhuga auðvita). Ekki hef ég hugmynd um hvernig þetta hugtak hefur orðið til eða það verið notað, enda ekki búið á Íslandi í áratugi, það sem fer fyrir brjóstið á mér er notkunin á orðinu Fjórflokkurinn. Að hafa grein um fyrirbærið er sjálfsagt á Wikipediu. Það er þó meir en sjónarmunur á inntaki orðanna fjórflokkurinn eða fjórflokkakerfið sem er nefnt í inngangi greinarinnar. Það seinna lýsir því flokkakerfi sem í raun hefur verið við líði á Íslandi frá 1930. Það seinna ber með sér að hér sé um einskonar samsæri að ræða, það sér í raun aðeins einn flokkur sem öllu ráði þó með fjórar hliðar. Því má auðvita einnig halda fram og skrifa um á Wikipediu en þó varla sem óumdeildri staðreynd. Fjórflokkakerfi er hliðstæða tvíflokkakerfis og þætti heldur ówikipedíulegt að kalla flokkakerfi Bandaríkjanna Tvíflokkinn. Masae 12. maí 2009 kl. 16:59 (UTC)
replies: text: ::Ég veit ekki um samsæri en „samtryggingin“ er annað orð sem notað hefur verið í þessu sambandi. --Cessator 12. maí 2009 kl. 17:06 (UTC)

text: Samsæri er fráleitt, þó skil ég að þessi spurning skuli vakna. Ég er að ljúka námi í stjórnmálafræði og ég get frætt ykkur um það að Svanur Kristjánsson, prófessor til margra ára við HÍ í stjórnmálafræði, notar þetta hugtak í doktorsritgerð sinni Frá flokksræði til persónustjórnmála. Þetta er alls ekki gildishlaðið hugtak heldur vísar til þeirrar staðreyndar í stjórnmálasögu Íslands, frá fyrsta fjórðungi 20. aldar að fjórir flokkar fái undantekningalaust meira en 75% atkvæða. Það sem ákvarðar þessa hluti, sbr. tilvísanir í BNA, eru staðbundnar ástæður, sögulegar og ákvarðanir sem teknar eru um kosningakerfið, kosningalög (hlutfallskosning eða einmenningskjördæmi?), o.s.frv. Annað dæmi er B.A.-ritgerð Einars Mars Þórðarsonar (sem hefur verið talsvert í sjónvarpinu undanfarið) Lifir fjórflokkurinn? sjá hér. --Jabbi 12. maí 2009 kl. 17:23 (UTC)
replies: text: :Hið ágætast mál, væri ekki tilvalið að prjóna við greinastubbinn fróðleik úr stjónmálasögu síðust aldar? Til dæmis hvaða ástæður hafa valdið því að einungis fjórir flokkar hafa komist að jötunni í íslenskri pólitík. Og auðvita er orðið Fjórflokkurinn gildishlaðið hugtak ef borið er við orðin fjórflokkakerfi og tvíflokkakerfi. Masae 12. maí 2009 kl. 20:39 (UTC)
thread_title: Hlutleysisreglan